**Tronsoanele Locomotivei-Borcea şi Prel. Bucureşti-Cornişei ale Bulevardului Nicolae Titulescu se vor închide circulaţiei rutiere**

Primăria Municipiului Călăraşi anunţă faptul că, începând cu data de 2 aprilie 2019, tronsoanele Locomotivei-Borcea şi Prel. Bucureşti-Cornişei ale Bulevardului Nicolae Titulescu se vor închide circulaţiei rutiere pentru câteva luni.

Situaţia este generată de lucrările de modernizare a carosabilului, lucrări ce implică săpături la fundaţie. Pe lângă lucrările ce se vor realiza la carosabil, se va interveni cu lucrări de modernizare şi la trotuare şi spaţii verzi.